
[bookmark: _GoBack]Poslovni broj: 1 St-135/18-8




  Republika  Hrvatska
Trgovački sud u Zadru
Dr. Franje Tuđmana 35
23000 Zadar
					


Z A K L J U Č A K



	Trgovački sud u Zadru po sucu Ardeni Bajlo u stečajnom postupku nad trgovačkim društvom PEKARA ZAGREB VIR j.d.o.o. za proizvodnju i trgovinu pekarskih proizvoda, Vir, Virski put 123 D, OIB: 16060743211, a radi davanja podataka o gospodarsko – financijskom stanju stečajnog dužnika, dana 13. lipnja 2018.


z a k l j u č i o   j e


1. Određuje se ročište radi očitovanja o prijedlogu za otvaranje stečajnog postupka nad dužnikom i ročište radi rasprave o pretpostavkama za otvaranje stečajnog postupka nad dužnikom PEKARA ZAGREB VIR j.d.o.o. za proizvodnju i trgovinu pekarskih proizvoda, Vir, za dan 

3. srpnja 2018. u 10,20 sati u Trgovačkom sudu u Zadru, sudnica 26/I.

2. Određuje se dovođenje Nikolle Prekpalaj iz Vira, Virski put 123/D, OIB: 54444519642, na ročište koje će se održati 3. srpnja 2018. u 10,20 sati u Trgovačkom sudu u Zadru, sudnica 26/I.

3. Provedba točke 2. izreke ovog rješenja povjerava se Policijskoj upravi Zadarskoj.

Obrazloženje

Pred ovim sudom u tijeku je prethodni postupak radi utvrđivanja uvjeta za otvaranje stečajnog postupka nad stečajnim dužnikom PEKARA ZAGREB VIR j.d.o.o. za proizvodnju i trgovinu pekarskih proizvoda, Vir čiji je zastupnik po zakonu Nikolle Prekpalaj iz Vira, Virski put 123/D, OIB: 54444519642. Na ročište za utvrđivanje uvjeta za pokretanje postupka određeno za dan 12. lipnja 2018., Nikolle Prekpalaj, premda uredno pozvan, nije pristupio.
Člankom 180. Stečajnog zakona propisano je da se na zastupnike po zakonu stečajnog dužnika primjenjuju i odredbe čl. 177. i 178. Stečajnog zakona. Primjenom tih odredbi sud je odredio novo ročište za određivanje uvjeta za otvaranje stečajnog postupka i odredio prisilno dovođenje Nikolle Prekpalaj obzirom da je isti već prethodno rješenjem ovog suda broj St-135/2018-4 od 22. svibnja 2018. upozoren da će se u slučaju neodazivanja odrediti njegovo prisilno dovođenje.
	Slijedom navedenog kako je evidentno da Nikolle Prekpalaj izbjegava dužnosti propisane čl. 180. i 177. Stečajnog zakona, sud je temeljem odredbe čl. 178. Stečajnog zakona naložio njegovo prisilno dovođenje i provedbu tog naloga povjerio Policijskoj upravi Zadarskoj.

U Zadru, 13. lipnja 2018.

Za točnost otpravka – ovlašteni službenik					Sutkinja
Ante Rubelj									Ardena Bajlo, v.r.

Pouka o pravnom lijeku: 
Protiv ovog rješenja nije dopuštena žalba.

Dostaviti:
· Policijskoj upravi Zadarskoj
· Nikolle Prekpalaj iz Vira, Virski put 123/D 
· e-oglasna ploča
· u spis.











